Fransiya terma jamoasi bosh murabbiyi Dide Desham ikkita yetakchi - Antuan Grizmann va Kilian Mbappe munosabatlari qanday ekanini aytdi. «Mbappe va Grizmann o‘rtasida raqobat yo‘q, ular bir-biri bilan kimo‘zar o‘ynamoqchi emas. Har ikkalasi ham navbati bilan o‘zini namoyon qilmoqda, ba’zan esa birgalikda. Ular jamoa uchun vaziyatlarni yaratish va gol urishga intilmoqdalar. Ular o‘rtasida raqobat yo‘q», - deb Desham so‘zlarini keltirmoqda L’Equipe. Qayd qilish joizki, Grizmann Fransiya terma jamoasi safida 65 ta o‘yinda maydonga tushib, 26 ta gol urgan. Mbappe 26 ta o‘yinda raqib darvozasini 10 marta ishg‘ol qilgan.